rejauldu/bengali-wikipedia huggingface dataset:
সাইদ হাসান টিপু বাংলাদেশের জনপ্রিয় ব্যান্ড শিল্পী। অবসকিওর (বাংলা ব্যান্ড) এর প্রধান ভোকাল তিনি। টিপু ১৯৬৭ সালের ১৬ই জানুয়ারি খুলনায় জন্মগ্রহণ করেন।তিনি সেন্ট জোসেফ্‌স উচ্চ বিদ্যালয়ের প্রাক্তন ছাত্র।   সঙ্গীত জীবন ১৯৮৫ সালের ১৫ই মার্চ খুলনায় অবসকিওর (বাংলা ব্যান্ড) প্রতিষ্ঠা করেন টিপু। এই ব্যান্ডের অনেক গানের মাঝে অন্যতম জনপ্রিয় গান ‘মাঝ রাতে চাঁদ যদি আলো না বিলায়’, ‘সেই তুমি কোথায়’, ‘স্বাধীনতার বীজমন্ত্র’, ‘আজাদ’, ‘দেশ ছাড় রাজাকার’, ‘তিস্তা’, ‘ফিলিস্তিনি’, ‘কলিকালের ভণ্ড বাবা’ এবং ‘ছাইড়া গেলাম মাটির পৃথিবী’, শ্রোতাপ্রিয়তা পাওয়া এই গানগুলো তার কণ্ঠে গাওয়া। তথ্যসূত্র  বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:১৯৬৭-এ জন্ম
মাদিকেরি দশেরা (   ) হল ভারতের কর্ণাটক রাজ্যের মাদিকেরি শহরে পালিত দশেরা উৎসব। এর ইতিহাস একশ বছরেরও বেশি পুরনো। মাদিকেরী দশেরা দশ দিনের উৎসব।madikeri dasara 2024 এই উৎসবে  বিশেষ চারটি ঐতিহ্যবাহী কারাগা এবং ১০টি মন্ডপ দ্বারা শোভিত হয় শহর, যেখানে সুর (ঈশ্বর/দেবী) দ্বারা অসুরদের (রাক্ষস) বিনাশের চিত্র তুলে ধরা হয়। মাদিকেরি দশেরার প্রস্তুতি ৩ মাস আগে থেকেই শুরু হয়ে যায়। এই উতসব উদযাপনের বেশিরভাগ অর্থ কোডাগুতে বসবাসকারী জনগণের কাছ থেকে সংগ্রহ করা হয়। শহরে ১০টি মন্ডপ কমিটির প্রতিটিতে ৫০ থেকে ১০০ জন সদস্য থাকে। একটি মণ্ডপে ৮ থেকে ১৫ ফুট উচ্চতার প্রতিমা থাকে। একটি মণ্ডপ তৈরির খরচ প্রায় ১০ থেকে ২০ লক্ষ টাকা ।   ইতিহাস  লোককথায় আছে যে, বহু বছর আগে মাদিকেরির মানুষজন কঠিন রোগে ভুগছিলেন। মাদিকেরির রাজা তখন মারিয়াম্মা দেবীর উৎসব শুরু করার সিদ্ধান্ত নেন। এরপর, মারিয়াম্মা উৎসব পালন করার প্রথা হয়। মহালয়া অমাবস্যার পরদিন থেকেই শুরু হয় উৎসব।  মহীশূর দশরার পরে এটি ভারতের দ্বিতীয় সর্বাধিক বিখ্যাত দশেরা উৎসব।   মাদিকেরি দশেরার কারাগা  ডান|থাম্ব|220x220পিক্সেল| দশরা মিছিলে কাঞ্চি কামাক্ষী মন্দির থেকে মণ্ডপ কারাগা হল এই উতসবের অন্যতম বৈশিষ্ট্য। কারাগা কথার অর্থ হলো মুন্ডিত মস্তকের উপর এক বিশেষ পাত্র বহন করা যা চাল, ৯ ধরণের শস্য (নবধান্য) এবং পবিত্র জলে পূর্ন থাকে। পাত্রটি আকর্ষণীয়ভাবে সজ্জিত করা হয়।Madikeri Dasara Festival 2024 to start on October 3: Check full list of events শহরে চারটি মারিয়াম্মা দেবীর মন্দির রয়েছে: ডান্ডিনা মারিয়াম্মা, কাঞ্চি কামাক্ষম্মা, কুন্দুরুমোত্তে শ্রী চৈতি মারিয়াম্মা এবং কোটে মারিয়াম্মা। নবরাত্রির প্রথম দিনে এই প্রতিটি মারিয়াম্মা মন্দিরে কারাগা প্রতিষ্ঠা হয়। এই চারটি কারাগা শহরের শক্তি দেবতাদের প্রতিনিধিত্ব করে। এই ১০ দিনে শহরের সমস্ত মন্দির আলোকসজ্জায় সজ্জিত করা হয় এবং পুরো মাদিকেরি শহরকে আরও সুন্দর দেখায়।  দশরার ৫ দিন ধরে মাদিকেরি শহরের ভেতরে এবং আশেপাশে কারাগা নিয়ে ঘুড়ে বেড়ানোর প্রথা আছে।   সাংস্কৃতিক অনুষ্ঠান  দশেরা উদযাপনের অংশ হিসেবে, ২০১২ সালে মাদিকেরি দশেরা-র ইতিহাসে প্রথমবারের মতো শিশুদের জন্য মক্কালা দশেরা নামে বিভিন্ন অনুষ্ঠান অনুষ্ঠিত হয়।    তথ্যসূত্র   বিষয়শ্রেণী:ভারতের ধর্মীয় উৎসব বিষয়শ্রেণী:কর্ণাটকের উৎসব বিষয়শ্রেণী:হিন্দু উৎসব
কৃষ্ণগহ্বর এবং শিশুমহাবিশ্ব ও অন্যান্য রচনা হল ইংরেজ পদার্থবিদ স্টিভেন হকিং রচিত জনপ্রিয় বিজ্ঞান বিষয়ক বই। বইটি ১৯৯৩ সালে প্রকাশিত হয়। বইটির মূল নাম ব্ল্যাক হোলস অ্যান্ড বেবি ইউনিভার্সেস অ্যান্ড আদার এসেস। বইটি বাংলায় অনুবাদ করেন শত্রুজিৎ দাশগুপ্ত এবং প্রকাশিত হয় "বাউলমন প্রকাশন" থেকে।  দৃশ্যপট বইটি স্টিভেন হকিং রচিত প্রবন্ধ ও লেকচারের সংকলন। এতে মূলত কৃষ্ণ বিবর নিয়ে আলোচনা হয়েছে এবং কেন এই বিষয়টি গুরুত্বপূর্ণ সে সম্পর্কে আলোকপাত করা হয়েছে। হকিং কৃষ্ণ বিবরের তাপগতিবিজ্ঞান, মহাকর্ষীয় আপেক্ষিকতা, সাধারণ আপেক্ষিকতা, কোয়ান্টাম বলবিজ্ঞান বিষয় তুলে ধরেন। এছাড়া হকিং তার যৌবনকাল এবং মোটর নিউরন রোগে আক্রান্ত হওয়ার পরের জীবনকালের বর্ণনা দিয়েছেন।  সূচিপত্র বইয়ের সূচিপত্রগুলি হল:  আমার জন্ম ও শৈশব  অক্সফোর্ড এবং কেমব্রিজে আমার পড়াশোনা  আমার এ.এল.এম এর অভিজ্ঞাত  বিজ্ঞান সম্পর্কে সাধারণ মানুষের দৃষ্টিভঙ্গী  কালের সংক্ষিপ্ত ইতিহাসের ইতিকথা  আমার অবস্থান  তাত্ত্বিক পদার্থবিদ্যার শেষ কি আমাদের দৃষ্টিপথে  আলবার্ট আইনস্টাইনের মতবাদ  মহাবিশ্বের উৎপত্তি  কৃষ্ণগহ্বরের কণাবাদী বলবিদ্যা  কৃষ্ণগহ্বর এবং শিশু মহাবিশ্ব  সবই কি পূর্ব নির্ধারিত  মহাবিশ্বের ভবিষ্যৎ  মরুদ্বীপের রেকর্ড : একটি সাক্ষাৎকার  তথ্যসূত্র  বিষয়শ্রেণী:১৯৯৩-এর বই বিষয়শ্রেণী:স্টিভেন হকিং রচিত বই বিষয়শ্রেণী:বিজ্ঞান বিষয়ক বই
চরামদ্দি ইউনিয়নের পোস্ট কোন ৮২৮১   আয়তন  চরামদ্দি ইউনিয়নের আয়তন ৬,০০১ একর।   প্রশাসনিক কাঠামো  চরামদ্দি ইউনিয়ন বাকেরগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী চরামদ্দি ইউনিয়নের মোট জনসংখ্যা ১৮,১২২ জন। এর মধ্যে পুরুষ ৮,৫৬৮ জন এবং মহিলা ৯,৫৫৪ জন। মোট পরিবার ৩,৯৮৫টি।   শিক্ষা  ২০১১ সালের আদমশুমারি অনুযায়ী চরামদ্দি ইউনিয়নের সাক্ষরতার হার ৬৯%।   আরও দেখুন   বাকেরগঞ্জ উপজেলা  বাকেরগঞ্জ থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:বাকেরগঞ্জ উপজেলার ইউনিয়ন বিষয়শ্রেণী:বরিশাল জেলার জনবহুল স্থান
কঞ্চে ২০১৫ সালে মুক্তিপ্রাপ্ত একটি ভারতীয় তেলুগু যুদ্ধভিত্তিক চলচ্চিত্র। ছবিটির কাহিনিকার ও পরিচালক ছিলেন কৃষ। ছবিতে মুখ্য চরিত্রে অভিনয় করেন বরুণ তেজ, প্রজ্ঞা জয়সওয়াল ও নিকিতিন ধীর। ফার্স্ট ফ্রেম এন্টারটেইনমেন্টের ব্যানারে ছবিটি প্রযোজনা করেন ওয়াই. রাজীব রেড্ডি ও জে. সাই বাবু। কঞ্চে ছবির প্রধান উপজীব্য বিষয় হল দুই বন্ধু ধুপতি হরিবাবু ও ঈশ্বর প্রসাদের শত্রুতা। ১৯৩০-এর দশকের শেষ দিকে হরিবাবু ও ঈশ্বরের বোন সীতাদেবী মাদ্রাজ বিশ্ববিদ্যালয় থেকে স্নাতক পরীক্ষায় উত্তীর্ণ হন এবং একে অপরের প্রেমে পড়েন। তাদের গ্রামে প্রচলিত জাতপাতের পরিপ্রেক্ষিতে ঈশ্বর তাদের সম্পর্কের বিরোধিতা করেন এবং দুর্ঘটনাচক্রে সীতাদেবীকে হত্যা করে বসেন। বেশ কয়েক বছর পর হরিবাবু ব্রিটিশ ভারতীয় সেনাবাহিনীতে ক্যাপ্টেন হিসাবে যোগ দেন এবং দ্বিতীয় বিশ্বযুদ্ধে অক্ষশক্তির বিরুদ্ধে যুদ্ধে প্রেরিত হন। সেই সময় ঈশ্বরও ছিলেন সেই বাহিনীতে কর্নেলের পদে এবং হরিবাবুর কম্যান্ডিং অফিসার হিসেবে। তেলুগু চলচ্চিত্র জগতে প্রথম দ্বিতীয় বিশ্বযুদ্ধ-কেন্দ্রিক ছবি হিসেবে প্রচারিত কঞ্চে ২০১৫ সালের ২২ অক্টোবর বিশ্বব্যাপী ৭০০টি প্রেক্ষাগৃহে মুক্তি পায়। ছবিটি সমালোচকদের প্রশংসাও অর্জন করে। (বাকি অংশ পড়ুন...)
এমএস হল একটি ইতালীয় মার্কার সিগারেট যা ব্রিটিশ আমেরিকান টোব্যাকোর ইতালীয় সহযোগী সংস্থা দ্বারা তৈরি করা হয়।   ইতিহাস  এমএস মূলত ১৯৬৯ সালে ইতালীয় কোম্পানি "এনতে তাবাছি ইতালিয়ানা" দ্বারা প্রতিষ্ঠিত এবং রাষ্ট্রীয় একচেটিয়া মালিকানাধীন।  কয়েক বছরের মধ্যে, মার্কার চিত্রিত "ইতালীয়বাদ" এর দৃঢ় অনুভূতির কারণে এটি ইতালিতে সিগারেটের সবচেয়ে জনপ্রিয় মার্কায় পরিণত হয়।    বাজার  এমএস প্রধানত ইতালিতে বিক্রি হয়, তবে স্পেন, ফ্রান্স, জার্মানি, অস্ট্রিয়া, স্লোভেনিয়া এবং ব্রাজিলেও বিক্রি হয়েছে বা করা হয়।      আরো দেখুন    তামাক ধূমপান   তথ্যসূত্র   বিষয়শ্রেণী:ইতালীয় মার্কা বিষয়শ্রেণী:ব্রিটিশ অ্যামেরিকান টোব্যাকো মার্কা বিষয়শ্রেণী:১৯৬৯-এ প্রবর্তিত পণ্য
অ্যান্টনি মান (; জন্ম: ৩০ জুন ১৯০৬ - ২৯ এপ্রিল ১৯৬৭) ছিলেন একজন মার্কিন অভিনেতা ও চলচ্চিত্র পরিচালক।সাদোল, পৃ. ১৬৭। তিনি তার নোয়া চলচ্চিত্র ও পশ্চিমা ধাঁচের চলচ্চিত্রের জন্য বেশি পরিচিত। পরিচালক হিসেবে তাকে তার পশ্চিমা ধাঁচের চলচ্চিত্রগুলোতে চিত্রগ্রাহক জন আল্টন ও অভিনেতা জেমস স্টুয়ার্টের সাথে কাজ করতে দেখা যায়। তিনি ১৯৫৮ সালে গড্‌স লিটল একর চলচ্চিত্র পরিচালনা করে ভেনিস চলচ্চিত্র উৎসবে শ্রেষ্ঠ পরিচালনার জন্য গোল্ডেন লায়নের মনোনয়ন লাভ করেন এবং ১৯৬১ সালে এল সিড চলচ্চিত্র পরিচালনা করে শ্রেষ্ঠ চলচ্চিত্র পরিচালক বিভাগে গোল্ডেন গ্লোব পুরস্কারের মনোনয়ন লাভ করেন।  তিনি ১৯৬৭ সালে ৬০ বছর বয়সে মারা যান।   তথ্যসূত্র    বহিঃসংযোগ            বিষয়শ্রেণী:১৯০৬-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:অস্ট্রীয় বংশোদ্ভূত মার্কিন ব্যক্তি বিষয়শ্রেণী:জার্মান ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন মঞ্চ অভিনেতা বিষয়শ্রেণী:চেক বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার চলচ্চিত্র পরিচালক
thumb|১৮৫৭ সালে ভারত ও মায়ানমার: মধ্য ও পশ্চিম ভারতে ব্যাপৃত মারাঠা রাজ্যের মানচিত্র|alt=Map of India under the British East India Company, 1857 (Oxford University Press, 1907) এখানে আংশিকভাবে মারাঠা রাজবংশ এবং রাজ্যের তালিকা দেয়া হলো:   বিশিষ্ট মারাঠা রাজবংশ  মারাঠা রাজবংশ এবং গোত্র মহারাষ্ট্র এবং অন্যান্য ভারতীয় রাজ্য জুড়ে ছড়িয়ে ছিল। প্রধান গোত্র এবং তাদের বংশোদ্ভুত স্থানগুলো হলো:   মারাঠা সামন্তরাজ্য  মারাঠারা ব্রিটিশ শাসনাধীনে একত্রীকরণের পূর্ববর্তী সময়ে ভারতের অনেক অঞ্চলে শাসক হিসেবে নিয়োজিত ছিলো। অঞ্চলগত এবং জনসংখ্যাগত উভয় দিক থেকেই মারাঠা রাজ্যসমূহ ছিলো ব্রিটিশ ভারতের সবচেয়ে বড় সামন্তরাজ্য এলাকা।  বিশিষ্ট মারাঠা সামন্ত রাজ্যের মধ্যে অন্তর্ভুক্ত ছিল: right|thumb|250px|রাইগড় দুর্গের ধ্বংসাবশেষ, ১৭ শতকে যা মারাঠা সাম্রাজ্যের রাজধানী হিসেবে ব্যবহৃত্ হতো।   আরও দেখুন    তথ্যসূত্র   বিষয়শ্রেণী:মারাঠা সাম্রাজ্য মারাঠা রাজবংশ বিষয়শ্রেণী:ভারতের ইতিহাস সংশ্লিষ্ট তালিকা বিষয়শ্রেণী:রাজবংশের তালিকা
সার্ভ দ্য পিউপল (, ) হলো একটি দক্ষিণ কোরীয় প্রণয়ধর্মী নাট্য চলচ্চিত্র, যা জাং চোল-সু পরিচালনা করেছেন। এই চলচ্চিত্রে ইয়ন উ-জিন, জি আন, জো সুং-হা, কিম জি-চুল এবং পার্ক জুং-ওনের মতো অভিনয়শিল্পীগণ অভিনয় করেছেন। এই চলচ্চিত্রটি একটি আদর্শ সৈনিক এবং একটি ডিভিশন কমান্ডারের তরুণ স্ত্রীর মধ্যে একটি রোমান্সের চিত্র তুলে ধরে, যেখানে বাসনা, শ্রেণীবদ্ধ বাধা এবং অভ্যন্তরীণ দ্বন্দ্বের ধারণাগুলো ১৯৭০-এর দশকের উত্তর কোরিয়া ধরনের এক কাল্পনিক সমাজতান্ত্রিক পরিবেশে অন্বেষণ করা হয়েছে।  মূলত কোরীয় ভাষায় নির্মিত এই চলচ্চিত্রটি ২০২২ সালের ২৩শে ফেব্রুয়ারি তারিখে মুক্তি পেয়েছে। ২ ঘণ্টা ২৬ মিনিটের এই চলচ্চিত্রটি সর্বমোট ৫৬২,৩৫  মার্কিন ডলার আয় করেছে।  সারাংশ একজন আদর্শ সৈন্য মু-গুয়াং, তার স্ত্রী এবং সন্তানকে একটি ভাল জীবন দেওয়ার জন্য নিজেকে নিবেদিত রেখেছে। তার অটুট নিষ্ঠা তার উচ্চপদস্থ কর্মকর্তাদের দৃষ্টি আকর্ষণ করে এবং তাকে বিভাগের কমান্ডারের বাড়ির শেফ হিসেবে নিযুক্ত করা হয়। এই অবস্থানটি তাকে কমান্ডারের যুবক এবং আকর্ষণীয় স্ত্রীর সঙ্গে কাছাকাছি আনে। কমান্ডারের অনুপস্থিতিতে, সু-রেয়ন মু-গুয়াংয়ের প্রতি কিছু পদক্ষেপ নিতে শুরু করেন, যা তার নৈতিক সীমাবদ্ধতা এবং কর্তব্যের প্রতি আনুগত্যকে চ্যালেঞ্জ করে। যতই তাদের গোপন সম্পর্ক বাড়তে থাকে, মু-গুয়াং গভীর অভ্যন্তরীণ দ্বিধা অনুভব করতে থাকে, তার কমান্ডারের পরিবারের প্রতি আনুগত্য এবং নিজের কামনা মধ্যে দ্বিধা তৈরি হয়। এই সম্পর্কটি ক্রমবর্ধমান জটিল হয়ে ওঠে, যেখানে ক্ষমতা, প্রলোভন এবং ব্যক্তিগত উচ্চাকাঙ্ক্ষার মতো বিষয়গুলো একে অপরের মধ্যে একত্রিত হয়। গল্পটি মু-গুয়াংয়ের সংগ্রাম অনুসরণ করে, যা তাকে তার ক্যারিয়ার বা ব্যক্তিগত জীবন বিপদে না ফেলার জন্য এই বিপজ্জনক পরিস্থিতি কাটিয়ে উঠতে হবে।  চলচ্চিত্রের সমাপ্তি ঘটে যখন কমান্ডার বাড়িতে ফিরে আসে এবং মু-গুয়াং এবং সু-রেয়নকে তাদের কাজের ফলাফলগুলো মোকাবেলা করতে বাধ্য করে। গল্পটি শেষ হয় ১৫ বছর পরে একটি ফ্ল্যাশ-ফরওয়ার্ডের মাধ্যমে, যেখানে তাদের সিদ্ধান্তের দীর্ঘমেয়াদী প্রভাব সব পক্ষের ওপর প্রকাশিত হয়।  অভিনয়শিল্পী  ইয়ন উ-জিন – মু-গুয়াং  জি আন – সু-রেয়ন  জো সুং-হা – ডিভিশন কমান্ডার  কিম জি-চুল – কোম্পানি কমান্ডার  পার্ক জুং-ওন – প্রশিক্ষকের স্ত্রী  উ জু-বিন – প্রবীণ সৈনিক  হান মিন-ইয়প – গাড়ি চালক  জাং হে-মিন – মু-গুয়াংয়ের স্ত্রী  হান ইল-কিউ – ব্যাটালিয়ন কমান্ডার  তথ্যসূত্র  বহিঃসংযোগ        বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের দক্ষিণ কোরীয় চলচ্চিত্র বিষয়শ্রেণী:২০২০-এর দশকের কোরীয় ভাষার চলচ্চিত্র
ভিক্টর জেমস ভিক মার্কস (; জন্ম: ২৫ জুন, ১৯৫৫) সমারসেটের মিডল চিনক এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শীতা দেখিয়েছেন ভিক মার্কস। ঘরোয়া ক্রিকেটে সমারসেট, অক্সফোর্ড বিশ্ববিদ্যালয়, মেরিলেবোন ক্রিকেট ক্লাব ও ওয়েস্টার্ন অস্ট্রেলিয়ার প্রতিনিধিত্ব করেন তিনি।   খেলোয়াড়ী জীবন  ব্লানডেল স্কুলে অধ্যয়ন শেষে অক্সফোর্ড বিশ্ববিদ্যালয়ে পড়াশোনা করেন। সেখানে ১৯৭৫ থেকে ১৯৭৮ সময়কালে ইমরান খান ও ক্রিস টাভারে’র সাথে একত্রে খেলেন। তন্মধ্যে, ১৯৭৬ ও ১৯৭৭ সালে বিশ্ববিদ্যালয়ের দলকে নেতৃত্ব দেন তিনি। ১৯৭৫ সালে ইংরেজ ঘরোয়া প্রথম-শ্রেণীর ক্রিকেটে অভিষেক ঘটে তার।  পাঁচ বছর পর ৩০ মে, ১৯৮০ তারিখে ওয়েস্ট ইন্ডিজের বিপক্ষে একদিনের আন্তর্জাতিকে আত্মপ্রকাশ ঘটে তার। এরপর টেস্টে অভিষেক ঘটে পাকিস্তানের বিপক্ষে ২৬ আগস্ট, ১৯৮২ তারিখ। সমগ্র খেলোয়াড়ী জীবনে তিনি মাত্র ছয় টেস্টে অংশগ্রহণ করেছেন। কিন্তু একদিনের আন্তর্জাতিকে তুলনামূলকভাবে ভাল খেলেন। ২৫.৭৯ গড়ে ৪৪ উইকেট তুলে নিয়েছেন। ১৯৮৪ সালে নিজস্ব সেরা ৫/২০ লাভ করেন। নিউজিল্যান্ডের বিপক্ষে তার এই বোলিং পরিসংখ্যান বেশ কয়েক বছর ইংল্যান্ডের সেরা বোলিং ছিল। এছাড়াও অদ্যাবধি স্লো বোলার হিসেবে এটি ইংল্যান্ডের সেরা বোলিংরূপে রয়েছে। এছাড়াও, ১১ জুন, ১৯৮৩ তারিখে ক্রিকেট বিশ্বকাপের গ্রুপ-পর্বের খেলায় শ্রীলঙ্কার বিপক্ষে ৫/৩৯ লাভ করেছিলেন। ঐ খেলায় তার দল ৪৭ রানের ব্যবধানে জয় পেয়েছিল।   ঘরোয়া ক্রিকেট  ১৯৭৫ থেকে ১৯৮৯ সময়কালে সমারসেট ক্লাবে অবস্থান করে বর্ণাঢ্যময় প্রথম-শ্রেণীর খেলোয়াড়ী জীবন অতিবাহিত করেন। এছাড়াও, ১৯৮৬-৮৭ মৌসুমে শেফিল্ড শীল্ডের শিরোপা বিজয়ী ওয়েস্টার্ন অস্ট্রেলিয়ার প্রতিনিধিত্ব করেন।  পেশাদারী ক্রিকেট থেকে অবসর গ্রহণের পর তিনি সাংবাদিকতা ও প্রচারমাধ্যমের দিকে ঝুঁকে পড়েন। টেস্ট ম্যাচ স্পেশালে নিয়মিতভাবে বিশ্লেষকের ভূমিকায় অবতীর্ণ হন মার্কস। দি অবজারভার সংবাদপত্রে নিয়মিতভাবে ক্রিকেট ও মাঝে-মধ্যে রাগবি ইউনিয়ন নিয়ে লিখে যাচ্ছেন। বর্তমানে তিনি সমারসেটের সভাপতির দায়িত্ব পালন করছেন।   তথ্যসূত্র    আরও দেখুন   বব উইলিস  ইংল্যান্ড ক্রিকেট দল  ১৯৮৩ ক্রিকেট বিশ্বকাপ দলসমূহ  ক্রিকেট বিশ্বকাপের পাঁচ-উইকেট প্রাপ্তির তালিকা   বহিঃসংযোগ       বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:অক্সফোর্ড বিশ্ববিদ্যালয়ের ক্রিকেটার বিষয়শ্রেণী:অক্সফোর্ড ও কেমব্রিজ বিশ্ববিদ্যালয়ের ক্রিকেটার বিষয়শ্রেণী:সমারসেটের ক্রিকেটার বিষয়শ্রেণী:সমারসেট ক্রিকেট অধিনায়ক বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ওয়েস্টার্ন অস্ট্রেলিয়ার ক্রিকেটার বিষয়শ্রেণী:ডেভনের ক্রিকেটার বিষয়শ্রেণী:ইংরেজ ক্রিকেট ধারাভাষ্যকার বিষয়শ্রেণী:ক্রিকেট ঐতিহাসিক ও লেখক বিষয়শ্রেণী:ইংরেজ পুরুষ সাংবাদিক বিষয়শ্রেণী:ব্রিটিশ ইউনিভার্সিটিজের ক্রিকেটার বিষয়শ্রেণী:ইয়ং ইংল্যান্ডের ক্রিকেটার বিষয়শ্রেণী:ব্লান্ডেল'স স্কুলে শিক্ষিত ব্যক্তি বিষয়শ্রেণী:সেন্ট জনস কলেজ, অক্সফোর্ডের প্রাক্তন শিক্ষার্থী বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
চংটং চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ এটি মহকুমাসদর বিজনবাড়ীর দক্ষিণপূর্ব প্রান্তে অবস্থিত৷ ভূগোল চংটং চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ শহরটি পুলবাজার থানার অন্তর্গত৷ জনতত্ত্ব ২০১১ খ্রিষ্টাব্দের ভারতের জনগণনা অনুসারে চংটং চা বাগান জনগণনা নগরের জনসংখ্যা ৫৮০২ জন, যার মধ্যে ২৮৭৬ জন পুরুষ ও ২৯২৬ জন নারী৷ প্রতি হাজার পুরুষে ১০১৭ জন নারী৷ ৬ বছর অনুর্দ্ধ ৪৭১ জন শিশু, যা সমগ্র জনসংখ্যার ৮.১২ %৷ ৬ বছরোর্দ্ধ জনসংখ্যার ৭৬.৮৭% অর্থাৎ ৪০৯৮ জন সাক্ষর৷https://www.census2011.co.in/data/town/306190-chongtong-tea-garden-west-bengal.html  ভাষা ও ধর্ম ভাষা  ধর্ম  জনগণনা নগরটিতে ৩৭৮০ জন হিন্দু, ২১ জন মুসলিম, ৭৮৬ জন খ্রিস্টান, ১ জন শিখ, ১১৮০ জন বৌদ্ধ ও ০ জন জৈন বাস করেন৷  পরিবহন শহরটি বিজনবাড়ী-দার্জিলিং সড়কের নিকট অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি মহকুমাসদর বিজনবাড়ীর নিকট অবস্থিত জেলাটির অন্যান্য বিভিন্ন শহরসহ শিলিগুড়ি, দার্জিলিং শহর সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷   তথ্যসূত্র   বিষয়শ্রেণী:দার্জিলিং জেলার শহর ও নগর
কর্নেল মুজিবুল হক একজন বাংলাদেশ সেনা কর্মকর্তা ছিলেন। অপারেশন ডাল-ভাতের কমান্ডার ছিলেন। ২০০৯ সালের বাংলাদেশ রাইফেলস বিদ্রোহে নিহত হন।   জন্ম ও প্রাথমিক জীবন  কর্নেল মুজিবুল হক ৩ এপ্রিল ১৯৫৭ সালে বরিশাল জেলায় জন্মগ্রহণ করেন এবং ১৯৭৬ সালের ৩০ নভেম্বর ইঞ্জিনিয়ার কোরে কমিশন লাভ করেন।   পেশা  ২০০৩ থেকে ২০০৭ সাল পর্যন্ত থাইল্যান্ডের বাংলাদেশ দূতাবাসে কাউন্সিল বা পরামর্শ ছিলেন। বাংলাদেশ রাইফেলস ঢাকার সেক্টরের কমান্ডার ছিলেন। ২০০৬-২০০৮ বাংলাদেশী রাজনৈতিক সংকটের সময় তত্ত্বাবধায়ক সরকার কর্তৃক চালু হওয়া অপারেশন ডাল-ভাতের কমান্ডিং অফিসার ছিলেন। ২ এপ্রিল ২০০৯ সালে অবসর নেওয়ার কথা ছিল।   মৃত্যু  ২৫ মার্চ ২০০৯ সালে  বিডিআর বিদ্রোহের  সময়  বাংলাদেশ রাইফেলস সদর দফতরে উপস্থিত ছিলেন। তাকে বিদ্রোহী সৈন্যরা বন্দী করে নিয়ে যায়। এরপর তিনি ল্যান্স নায়েক আনোয়ার, হাভেলদার ইউসুফ এবং সিপাহি বাজুলুর রশীদ কর্তৃক তৃতীয় ভবনে নিহত হন।  তাকে গুলি করে জানালার বাইরে ফেলে দেওয়া হল।    ব্যক্তিগত জীবন ও অন্যান্য   মুজিবুল হক নহরিন ফেরদৌসীকে বিয়ে করেছিলেন।  ঢাকার মহানগর দায়রা জজ আদালতের বিচারক মোঃ আখতারুজ্জামান ২০১৩ সালে ১৫২ জন বিদ্রোহীকে মৃত্যুদণ্ড, ১৫৮ জনকে যাবজ্জীবন এবং ২৫১ জনকে বিভিন্ন মেয়াদে কারাগারে পাঠানোর আদেশ দেন।  ২০১৭ সালে রায় কার্যকর করা হয়।    আরও দেখুন     শাকিল আহমেদ    মো. মইনুল ইসলাম   মোহাব্বত জান চৌধুরী  আনোয়ারুল কবির তালুকদার   তথ্যসূত্র    বহিঃসংযোগ   বিষয়শ্রেণী:বাংলাদেশী কূটনীতিবিদ বিষয়শ্রেণী:২০০৯-এ মৃত্যু বিষয়শ্রেণী:বিডিআর বিদ্রোহে নিহত সেনা কর্মকর্তা বিষয়শ্রেণী:বরিশাল জেলার ব্যক্তি বিষয়শ্রেণী:বাংলাদেশ সেনাবাহিনীর কর্নেল
150px|thumb|১৬ নং মানব ক্রোমোজোমের ইডিওগ্রাম। Mbp অর্থ মেগা ভিত্তি জোড়া।|right ১৬ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোজোমে দুই সেট থাকে। ১৬ নং ক্রোমোজোমে ৯০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩.০%।  গবেষকগণ প্রত্যেক ক্রোমোজোমে অবস্থিত জিনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জিনের সংখ্যার কিছুটা কম বেশি হতে পারে। ক্রোমোসম ১৬ সম্ভবত ৮৫০ থেকে ১,২০০ পর্যন্ত জিন ধারণ করে।   তথ্যসূত্র    বহিঃসংযোগ   বিষয়শ্রেণী:ক্রোমোজোম (মানবদেহ)
থাম্ব|দাপ্তরিক প্রতিকৃতি, ২০২২ লুসি ক্লেয়ার ফ্রেজার  (জন্ম ১৭ মে ১৯৭২) একজন ব্রিটিশ রাজনীতিবিদ এবং ব্যারিস্টার যিনি ফেব্রুয়ারি ২০২৩ সাল থেকে সংস্কৃতি, মিডিয়া এবং ক্রীড়া বিষয়ক সেক্রেটারি অফ স্টেট হিসেবে দায়িত্ব পালন করছেন। কনজারভেটিভ পার্টির সদস্য, তিনি ২০১৫ সাল থেকে সাউথ ইস্ট কেমব্রিজশায়ারের সংসদ সদস্য (এমপি)।  ফ্রেজার এর আগে ইংল্যান্ড ও ওয়েলসের সলিসিটর জেনারেল, কারাগার ও প্রবেশন প্রতিমন্ত্রী, পরিবহন প্রতিমন্ত্রী এবং আবাসন ও পরিকল্পনা প্রতিমন্ত্রী হিসেবে দায়িত্ব পালন করেছেন। সংসদে নির্বাচিত হওয়ার আগে, তিনি ব্যারিস্টার হিসাবে অনুশীলন করেছিলেন, ২০১৩ সালে কুইন্স কাউন্সেল হয়েছিলেন।   প্রাথমিক জীবন এবং শিক্ষা  ইয়র্কশায়ারে ১৭ মে ১৯৭২ সালে জন্মগ্রহণ করেন, ফ্রেজার ইহুদি অভিবাসীদের বংশধর। তার দাদা ডঃ হাইম্যান ফ্রেজার ছিলেন লিসেস্টারের গেটওয়ে গ্রামার স্কুলের প্রধান শিক্ষক।  ফ্রেজার কেমব্রিজের নিউনহ্যাম কলেজে আইন অধ্যয়নের আগে গেটওয়ে স্কুল ফর গার্লসwww.gatewaysschool.co.uk এবং লিডস গার্লস হাই স্কুলে শিক্ষিত হন, যেখানে তিনি কেমব্রিজ ইউনিয়নের প্রেসিডেন্ট নির্বাচিত হন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ব্রিটিশ রাষ্ট্র সচিব বিষয়শ্রেণী:যুক্তরাজ্যের মন্ত্রিসভার নারী সদস্য বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:২১শ শতাব্দীর ইংরেজ নারী রাজনীতিবিদ বিষয়শ্রেণী:গ্রে'স ইনের সদস্য বিষয়শ্রেণী:ইংরেজ ব্যারিস্টার বিষয়শ্রেণী:কেমব্রিজ ইউনিয়নের সভাপতি বিষয়শ্রেণী:নিউনহ্যাম কলেজ, কেমব্রিজের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:ইংল্যান্ড এবং ওয়েলসের সলিসিটর জেনারেল
কেতকী সিং একজন ভারতীয় রাজনীতিবিদ। তিনি ২০২২ সালের উত্তরপ্রদেশ বিধানসভা নির্বাচনে ভারতীয় জনতা পার্টির সদস্য হিসেবে বাঁশডিহ থেকে নির্বাচিত হয়েছিলেন। কেতকী সিং বিরোধীদলীয় নেতা রাম গোবিন্দ চৌধুরীকে পরাজিত করেন।   তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বালিয়া জেলার ব্যক্তি
আব্দুস সালাম তালুকদার (৪ নভেম্বর ১৯৩৬ - ২০ আগস্ট ১৯৯৯) বাংলাদেশের একজন আইনজীবী ও রাজনীতিবিদ ছিলেন। তিনি বিএনপির মহাসচিব ও সরকারের এলজিআরডি মন্ত্রী ছাড়াও রাষ্ট্রপতি জিয়াউর রহমানের আইন, বিচার ও সংসদ বিষয়ক প্রতিমন্ত্রীসহ সরকারের গুরুত্বপূর্ণ অনেক দায়িত্ব পালন করেন। বাংলাদেশ জাতীয়তাবাদী দলের প্রতিষ্ঠাতাদের মধ্যে তিনি ছিলেন অন্যতম। তিনি ছিলেন চারদলীয় ঐক্যজোটের অন্যতম প্রতিষ্ঠাতা এবং সফলতার সাথে চারদলীয় লিঁয়াজো কমিটির চেয়ারম্যানের দায়িত্ব পালন করেন। ১৯৯০-এর স্বৈরাচার বিরোধী আন্দোলনে রাজপথে ব্যারিষ্টার আব্দুস সালাম তালুকদার গুরুত্বপূর্ণ ভূমিকা পালন করেন।   জন্ম ও শৈশব  আব্দুস সালাম তালুকদার ১৯৩৬ সালের ৪ নভেম্বর জামালপুর জেলার সরিষাবাড়ী উপজেলার মুলবাড়ী গ্রামের সম্ভ্রান্ত তালুকদার পরিবারে জন্মগ্রহণ করেন। তার পিতা রিয়াজ উদ্দিন তালুকদার জামালপুর জেলার মধ্যে একজন দানশীল ও ধার্মিক ব্যক্তি ছিলেন।   রাজনীতি  ব্যারিস্টার আব্দুস সালাম তালুকদার বিএনপির মহাসচিব ও সরকারের এলজিআরডি মন্ত্রী হিসেবে দায়িত্ব পালন করেন। বিএনপির প্রতিষ্ঠাতাদের মধ্যে তিনি ছিলেন অন্যতম। স্বৈরাচারী এরশাদের বিরুদ্ধে আন্দোলনরত চারদলীয় ঐক্যজোটের রূপকার ও সফলতার সঙ্গে চারদলীয় লিয়াজো কমিটির চেয়ারম্যানের দায়িত্ব পালন করেন। ৯০’র স্বৈরাচারবিরোধী আন্দোলনে রাজপথেও তিনি গুরুত্বপূর্ণ ভূমিকা পালন করেন ।  তিনি জিয়াউর রহমানের মন্ত্রিসভায় ও আবদুস সাত্তারের মন্ত্রিসভায় আইন ও বিচার প্রতিমন্ত্রী হিসেবে দায়িত্ব পালন করেন।  ১৯৭৯ সালের দ্বিতীয় ও ১৯৯১ সালের পঞ্চম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে জামালপুর-৪ আসন থেকে সংসদ সদস্য নির্বাচিত হন।   মৃত্যু  ১৯৯৯ সালের ২০ আগস্ট হার্টের বাইপাস সার্জারি করানোর জন্য সিঙ্গাপুরের উদ্দেশে রওনা হওয়ার পথে শাহজালাল আন্তর্জাতিক বিমানবন্দরে হৃদযন্ত্রের ক্রিয়া বন্ধ হয়ে মৃত্যুবরণ করেন ।   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:বাংলাদেশী রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:খালেদা জিয়ার প্রথম মন্ত্রিসভার সদস্য বিষয়শ্রেণী:বাংলাদেশ জাতীয়তাবাদী দলের মহাসচিব বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:জিয়াউর রহমানের মন্ত্রিসভার সদস্য বিষয়শ্রেণী:জামালপুর জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
জয়পুর বিআরটিএস হল জয়পুর শহরের একটি দ্রুত বাস পরিবহন ব্যবস্থা।এই ব্যবস্থার দ্বারা শহরের বিভিন্ন প্রন্তের মধ্যে যোগাযোগ সহজ হয়েছে।বর্তমানে এই ব্যবস্থায় ২ টি লাইন চালু আছে। ইতিহাস প্রথম ২০০৬ সালে জয়পুর বিআরটিএস পরিবহন ব্যবস্থা গড়ে তুলার কথা বলে ভারত সরকার ।পরিকল্পনা করা হয় ২০১০ সালের  আগে জয়পুর বিআরটিএস চালুকরা হবে। রুট thumb|right|জয়পুর বিআরটিএস জয়পুর বিআরএসটি এর দুটি রুট রয়েছে।  শিকার রোড - টোংক রোড । ( উত্তর দক্ষিণ করিডর)  আজমির রোড - দিল্লি রোড । (পূর্ব পশ্চিম করিডর) তথ্যসূত্র  বিষয়শ্রেণী:ভারতের দ্রুতগামী বাস পরিবহন
বহির্জাগতিক তরল জল হল তরল অবস্থায় থাকা জল, যা প্রাকৃতিকভাবে পৃথিবীর বাইরে ঘটে। এটি একটি ব্যাপক আগ্রহের বিষয়, কারণ আমরা জানি জল জীবনের জন্য একটি মূল পূর্বশর্ত হিসাবে স্বীকৃত এবং এইভাবে এটিকে বহির্জাগতিক জীবনের জন্যও অপরিহার্য বলে অনুমান করা হয়।  যদিও সৌরজগতের অনেক মহাকাশীয় বস্তুর একটি জলমণ্ডল রয়েছে, তবে পৃথিবীই একমাত্র মহাজাগতিক বস্তু যার পৃষ্ঠে তরল জলের স্থিতিশীল মজুত রয়েছে, উপরিভাগের ৭১% মহাসাগরীয় জল দ্বারা আবৃত করে, যা পৃথিবীতে জীবনের জন্য অপরিহার্য। তরল জলের উপস্থিতি পৃথিবীর বায়ুমণ্ডলীয় চাপ ও সূর্যের বৃত্তাকার বাসযোগ্য অঞ্চলে স্থিতিশীল কক্ষপথ দ্বারা বজায় থাকে, তবে পৃথিবীর জলের উত্স অনিশ্চিত রয়ে গেছে।  নিশ্চিতকরণের জন্য বর্তমানে ব্যবহৃত প্রধান পদ্ধতিসমূহ হল শোষণ বর্ণালী ও ভূ-রসায়ন। এই কৌশলসমূহ বায়ুমণ্ডলীয় জলীয় বাষ্প ও বরফের জন্য কার্যকর প্রমাণিত হয়েছে। যাইহোক, জ্যোতির্বিদ্যাগত বর্ণালীবিদ্যার বর্তমান পদ্ধতি ব্যবহার করে পার্থিব গ্রহসমূহের তরল জল সনাক্ত করা যথেষ্ট কঠিন, বিশেষ করে ভূপৃষ্ঠগত জলের ক্ষেত্রে। এই কারণে, জ্যোতির্বিদ, জ্যোতির্বিজ্ঞানী ও গ্রহ বিজ্ঞানীরা তরল জলের সম্ভাব্যতা নির্ধারণের জন্য বাসযোগ্য অঞ্চল, মহাকর্ষীয় ও জোয়ার তত্ত্ব, গ্রহগত পার্থক্যের মডেল এবং রেডিওমেট্রি ব্যবহার করেন। আগ্নেয়গিরির ক্রিয়াকলাপে পর্যবেক্ষণ করা জল আরও জোরালো পরোক্ষ প্রমাণ দিতে পারে, যেমন ফ্লুভিয়াল বৈশিষ্ট্য ও অ্যান্টিফ্রিজ এজেন্টের উপস্থিতি, যথা লবণ বা অ্যামোনিয়া।  এই ধরনের পদ্ধতি ব্যবহার করে, অনেক বিজ্ঞানী অনুমান করেছেন যে তরল জল একসময় মঙ্গল ও শুক্রের বিশাল এলাকা জুড়ে ছিল। পৃথিবীর ভূগর্ভস্থ জলের মতোই কিছু গ্রহের পৃষ্ঠের নিচে তরল হিসেবে জল বিদ্যমান বলে মনে করা হয়। জলীয় বাষ্প কখনও কখনও তরল জলের উপস্থিতির জন্য চূড়ান্ত প্রমাণ হিসাবে বিবেচিত হয়, যদিও বায়ুমণ্ডলীয় জলীয় বাষ্পের অস্তিত্ব অনেক জায়গায় পাওয়া যেতে পারে যেখানে তরল জল নেই। অনুরূপ পরোক্ষ প্রমাণ, তবে, সৌরজগতের অন্য কোথাও বেশ কয়েকটি চাঁদ ও বামন গ্রহের পৃষ্ঠের নীচে তরল পদার্থের অস্তিত্বকে সমর্থন করে। কয়েকটিকে বৃহৎ বহির্জাগতিক "মহাসাগর" বলে অনুমান করা হয়। চূড়ান্ত প্রমাণের অভাব সত্ত্বেও, তরল জল অন্যান্য গ্রহ ব্যবস্থায় সাধারণ বলে মনে করা হয় এবং তরল জলের জন্য বহিরাগত প্রার্থীদের একটি ক্রমবর্ধমান তালিকা রয়েছে।নাসার বিজ্ঞানীরা ২০২০ সালের জুন মাসে বিজ্ঞপ্তি প্রকাশ করেছেন, যে গাণিতিক মডেলিং অধ্যয়নের ভিত্তিতে আকাশগঙ্গা ছায়াপথের মহাসাগরের সঙ্গে এক্সোপ্ল্যানেটসমূহ সাদৃশ্যযুক্ত হতে পারে।  তথ্যসূত্র  বিষয়শ্রেণী:বহির্জাগতিক জল বিষয়শ্রেণী:গ্রহীয় বাসযোগ্যতা বিষয়শ্রেণী:পানি
স্পিউসিপ্পাস (;James Knowles, A Pronouncing and Explanatory Dictionary of the English Language, 1835, p. 711. ; c. 408 – 339/8 BCTiziano Dorandi, Chapter 2: Chronology, in Algra et al. (1999) The Cambridge History of Hellenistic Philosophy, page 48. Cambridge.) ছিলেন একজন গ্রিক দার্শনিক। তিনি ছিলেন প্রখ্যাত গ্রিক দার্শনিক প্লেটোর বোনের ছেলে। প্লেটোর মৃত্যুর পর তিনি প্লেটো প্রতিষ্ঠিত শিক্ষা-প্রতিষ্ঠান আকাদেমির প্রধান হন এবং পরবর্তী ৮ বছর এই পদে বহাল থাকেন।   তথ্যসূত্র    বহিঃসংযোগ   বিষয়শ্রেণী:দর্শন বিষয়শ্রেণী:গ্রীক দার্শনিক